கேள்வி: பிமல் இரத்நாயக்க என்பது என்ன?
பதில்: பிமல் நிரோசன் இரத்நாயக்க வீரக்கூன் (''Bimal Nirsohan Rathnayake Weerakoon'') இலங்கை இடதுசாரி அரசியல்வாதியும், இலங்கை நாடாளுமன்றம் உறுப்பினரும் ஆவார். இவர் மக்கள் விடுதலை முன்னணி கட்சியின் உறுப்பினர் ஆவார்.[http://www.lankatruth.com/index.php/news/local-news/6086-bimal-of-jvp-has-a-discussion-with-korean-labor-party Bimal had discussions with Korean Labour Party.] lankatruth.com 2011. Retrieved 7 July 2011. சோசலிச இளைஞர் ஒன்றியத்தின் தலைவராக இருந்தவர். 2014 ஆம் ஆண்டில் மக்கள் விடுதலை முன்னணியின் தெசிய அமைப்பாளராக நியமிக்கப்பட்டார். இரத்நாயக்க முதன் முதலாக மக்கள் விடுதலை முன்னணி வேட்பாளராக இலங்கை நாடாளுமன்றத் தேர்தல், 2001 குருநாகல் தேர்தல் மாவட்டம் போட்டியிட்டு 4,240 விருப்பு வாக்குகள் பெற்று நாடாளுமன்றம் சென்றார். பின்னர் இலங்கை நாடாளுமன்றத் தேர்தல், 2004 குருநாகல் மாவட்டத்தில் மக்கள் விடுதலை முன்னணி சார்பில் ஐக்கிய மக்கள் சுதந்திரக் கூட்டணி வேட்பாளராகப் போட்டியிட்டு 116,736 விருப்பு வாக்குகள் பெற்று நாடாளுமன்றம் சென்றார். இலங்கை நாடாளுமன்றத் தேர்தல், 2010, இலங்கை நாடாளுமன்றத் தேர்தல், 2015 தேர்தல்களில் மக்கள் விடுதலை முன்னணி வேட்பாளராக கம்பகா தேர்தல் மாவட்டம் போட்டியிட்டுத் தோல்வியடைந்தார். கட்சியின் தேசியப் பட்டியல் உறுப்பினர் சரத்சந்திர மாயாதுன்ன தனது பதவியைத் துறந்ததை அடுத்து, அவருக்குப் பதிலாக பிமல் இரத்நாயக்க தேசியப் பட்டியல் உறுப்பினராக நியமிக்கப்பட்டார்.